กรุงเทพมหานคร ประกาศให้ร้านสะดวกซื้อ ซุปเปอร์มาร์เก็ต ร้านโชห่วย ร้านขายอาหาร ขายเครื่องดื่ม เปิดบริการในช่วงเวลา 05.01 น.– 24.00 น.
กรุงเทพมหานคร ประกาศให้ร้านสะดวกซื้อ ซุปเปอร์มาร์เก็ต ร้านโชห่วย ร้านขายอาหาร ขายเครื่องดื่ม เปิดบริการในช่วงเวลา 05.01 น.– 24.00 น.ร้อยตำรวจเอก พงศกร ขวัญเมือง โฆษกกรุงเทพมหานคร เปิดเผยว่า กรุงเทพมหานคร ได้มีประกาศกำหนดเวลาเปิด-ปิดสถานที่ หลังมีการประชุมคณะกรรมการโรคติดต่อ ของกรุงเทพมหานคร อนุญาตให้ร้านสะดวกซื้อ ซุปเปอร์มาร์เก็ต ร้านโชห่วย ทั้งที่อยู่ในห้างสรรพสินค้าและไม่ได้อยู่ในห้างสรรพสินค้า ร้ายขายอาหาร ร้านขายเครื่องดื่ม ทั้งที่อยู่ในคูหา รถเข็นและแผงลอย เปิดบริการในช่วงเวลา 05.01 น.– 24.00 น. และช่วงเวลาที่ปิดบริการให้ทุกร้านทำความสะอาดให้ถูกสุขลักษณะ นอกจากนี้ให้ปิดบริการสวยสาธารณะทั้งของรัฐและเอกชน รวมทั้งสวนชุมชนและสวนในหมู่บ้าน ตั้งแต่วันที่ 2 – 30 เมษายน 2563นอกจากนี้ กรุงเทพมหานคร จะเปิดให้บริการประชาชนในส่วนของการแจ้งการเกิด การตาย การตรวจคัดรับรองสำเนาทะเบียนบ้าน การตรวจคัดรับรองสำเนาทะเบียนบัตร การจดทะเบียนสมรสและการจดทะเบียนหย่า โดยจะให้บริการระหว่างเวลา 08.00 น.– 16.00 น. ส่วนบริการอื่นๆ งดให้บริการ  หากบัตรประจำตัวประชาชนหมดอายุ กระทรวงมหาดไทยอนุญาตให้ใช้ได้ถึงวันที่ 31 กรกฎาคม 2563 หากบัตรประจำตัวประชาชนหาย ให้คัดสำเนาได้ที่สำนักงานเขตมาใช้ได้ชั่วคราวส่วนตลาดของกรุงเทพมหานคร กรุงเทพมหานครจะยกเว้นค่าเช่าแผงค้า ค่าเช่าห้องสุขา และที่จอดรถให้กับตลาดเมืองมีน ตลาดธนบุรี ตลาดเทเวศร์ ตลาดประชานิเวศน์ 1 ตลาดหนองจอก ตลาดบางกะปิ ตลาดพระ วงเวียนเล็ก ตลาดรัชดาภิเษก ตลาดสิงหา และตลาดราชบูรณะ ตั้งแต่เดือนมีนาคม 2563 จนกว่าสถานการณืจะคลี่คลาย ส่วนตลาดนัดจตุจักร กรุงเทพมหานครจะทำหนังสือขอยกเว้นค่าเช่าจากการรถไฟแห่งประเทศไทยต่อไป